Pozdravljeni.

V letu 2022  imamo v programu filmske vzgoje, ki je sofinanciran tudi s strani Slovenskega filmskega centra, v programu predstavitve različnih filmskih poklicev. Filmšula je podprogram filmske vzgoje, ki ga predstavljamo pod skupnim imenom FILMARIJA in FILMŠULA. Filmšulski program torej bogatimo s predavanji na temo filmskih poklicev. Izpeljali bomo štiri predavanja, tri od teh v Kosovelovem domu Sežana (enega pa v Gorici, v izvedbi Kinoateljeja, partnerja na projektu).

Vstop na dogodke je prost. Vljudno vabljeni osmošolci in devetošolci ter njihovi starši. Januarsko predavanje bo osvetlilo poklice na področju animiranega filma, kasneje pa bomo predstavili poklice kot so osvetljevalec, direktor fotografije, kostumograf in masker. Mogoče še kakšnega, sicer pa v jeseni ali prihodnjem letu še druge.

**V četrtek, 13. januarja 2022, ob 17.00, v Kosovelovem domu Sežana**

**PREDSTAVLJAMO FILMSKE POKLICE: animirani film**

Januarsko predavanje bo osvetlilo poklice na področju animiranega filma. Z gostoma Jovano Đukić in Koljo Saksida se bo pogovarjala Paloma Pertot.

**Jovana Đukić** je 26-letna kreativka iz Sežane, trenutno živi in ustvarja v Ljubljani, kjer zaključuje študij na Akademiji za likovno umetnost in oblikovanje, Ljubljana. Uživa v ilustriranju in prenašanju ilustracij na različne materiale. S svojim delom želi to veselje razširiti v svet.

**Kolja Saksida** na filmskem področju ustvarja kot režiser, producent in pedagog. Magistriral je na umetniški univerzi École cantonale d'art de Lausanne (ECAL) v Švici. Je eden vidnejših avtorjev animiranih filmov v Sloveniji. Njegovi filmi so bili prikazani na številnih filmskih festivalih, kot rezidenčnega umetnika pa so ga gostile različne mednarodne kulturne organizacije. S prenašanjem znanja in izkušenj ozavešča vse starostne skupine o neomejenih izraznih možnostih vseh tehnik stop animacije, ki omogočajo širok spekter podajanja zgodb. Saksida je pridruženi profesor (docent) na Akademiji umetnosti Univerze v Novi Gorici in ustanovitelj produkcijske hiše ZVVIKS.

VSTOP je prost.

**VLJUDNO VABLJENI!**